कोचि किल्ला
कोचि किल्ला (高 知 ō Kōchi-jō) जपानच्या कोचि प्रांताच्या कोचि येथे आहे.

इतिहास
इ.स. १६०० मधील सेकीगहाराच्या लढाईनंतर कोचि किल्ल्याचे बांधकाम टोसा प्रांतात केले होते. याचे बांधकाम यामानोची काझुतोयो यांनी केले. त्यांनी टोकुगावा विजयानंतर या प्रांताचा ताबा घेतला.उराडो यांचा हा किल्ला बांधण्यामागचा हेतू ओटाकासा प्रांताचा बचाव अजून भक्कम करण्याचा होता.  याचे बांधकाम इ.स. १६०१ मध्ये सुरू झाले आणि १६११ मध्ये पूर्ण झाले. इ.स. १७२७ मध्ये मोठ्या प्रमाणात मूळ किल्ल्याचा नाश झाला. इ.स. १७२९ ते १७५३ च्या दरम्यान हा किल्ला त्याच्या मूळ शैलीमध्ये परत बांधण्यात आला. १९४८ ते १९५९ च्या दरम्यान किल्ल्याचा मोठा जीर्णोद्धार झाला. या किल्ल्यावर कोणत्याही लढाया लढल्या गेल्या नाहीत त्यामुळे या किल्ल्याची सध्याची रचना ही मूळ रचनेसारखीच आहे. जपानमधील एकमेव किल्ला आहे जेथे मूळ टेंशू, बालेकिल्ला, तेथील राजवाडा, स्थानिक सुभेदार (डेम्यो) यांचे निवासस्थान जशेच्या तसेच आहे.  वस्तुतः 'होन्मरू' किंवा मूळ संरक्षणाची भिंत अजूनही उभी असलेला हा एकमेव किल्ला आहे.

ओटाकासा टेकडी

ओटाकासा टेकडीवर दोनदा किल्ला बांधण्याचा प्रयत्न करण्यात आला होता. परंतु ते दोन्ही प्रयत्न फसले. पहिला प्रयत्न ओटाकास मत्सुममारूने हियन कालावधीच्या उत्तरार्धात किंवा कामकुरा कालावधीत केला होता. दुसरा प्रयत्न इ.स्. १५८८ मध्ये शिकोकूचा विजेता चोसोकाबे मोटोचिका याने केला होता. कागामी नदीच्या काठावरील गाळामुळे या टेकडीच्या आजूबाजूचा परिसर अत्यंत दलदलीय होता. परिणामी, पूर्वी ज्यांनी येथे किल्ला बांधण्याचे प्रयत्न केले ते सारे फसले आणि आज ज्या ठिकाणी कोचि किल्ला उभे आहेत तेथे कायम स्वरुपी किल्ला स्थापित करण्यात यश आले नाही.

राष्ट्रीय ऐतिहासिक वारसा
कोचि किल्ला जपानमधील फक्त बारा अखंड किल्ल्यांपैकी एक म्हणून लोकप्रिय आहे आणि त्याचमुळे याला राष्ट्रीय ऐतिहासिक वारस्याचे (国宝) महत्त्व दिले होते. हे १९५०चा राष्ट्रीय कोषागार संरक्षण कायदा (文化 財 保護 法 施) लागू करण्यापूर्वी झाले होते. कायदा संमत झाल्यानंतर त्याला महत्त्वपूर्ण सांस्कृतिक मालमत्तेच्या (文化 財) मानाने खालचा दर्जा दिला गेला.

लोकप्रिय संस्कृतीत
क्लासी रीयूनियन सीन दरम्यान स्टुडिओ गिबली यांनी लिहिलेले ओशन वेव्हज (मी कॅन हियर द सी) या अ‍ॅनिमेटेड चित्रपटाच्या पार्श्वभूमीवर कोची किल्ला दिसतो. 'द हरिमाया ब्रिज' या चित्रपटात हा किल्ला प्रामुख्याने दिसतो. चित्रपटातील मुख्य देखावे ओटेमन गेटच्या अगदी आतच अंगणात, किल्ल्याच्या वरच्या स्तरावर आणि ओटेमन गेटच्या अगदी बाहेर किल्ल्याच्या प्रवेशद्वाराजवळ चित्रित केलेले आढळतात.

संदर्भ

बाह्यदुवे

 Kōchi Castle official site in Japanese